'रालेगण के सरपंच को राहुल ने नहीं दिया समय'  
रालेगण सिद्धी के सरपंच और कांग्रेस पार्टी के महासचिव राहुल गांधी के बीच दिल्ली में होने वाली मुलाकात नहीं हुई और टीम वापस चली गई।
रालेगण सिद्धी के सरपंच और कांग्रेस पार्टी के महासचिव राहुल गांधी के बीच दिल्ली में होने वाली मुलाकात नहीं हुई है। सरपंच सहित उनके साथ आए ग्रामवासी नाराज़ होकर वापस चले गए। सरपंच ने कहा कि अब वह राहुल गांधी के बुलाने पर भी नहीं आएंगे। इस मसले पर कांग्रेस नेता पीटी थोमस ने गलतफहमी के लिए टीम से माफी मांगी है।  इससे पहले कांग्रेस सांसद पीटी थोमस के हवाले से पीटीआई की खबर के मुताबिक इस मुलाकात की सारी खबरें ग़लत और बेबुनियाद है। वहीं, दूसरी ओर रालेगण सिद्धी के सरपंच ने मीडिया से बताया था कि उनके पास राहुल से मिलने का न्योता आया है। उन्होंने बताया कि यह न्योता उन्हे कांग्रेस सांसद पीटी थोमस ने ही दिया था। हालांकी बाद में कर्नाटक के ईडुकी से कांग्रेस के सांसद थोमस ने इस असमंजस की स्थिति पर सफाई भी दे दी। उन्होंने कहा कि गांव के सरपंच ने राहुल के साथ इस मुलाकात के लिए समय तो मांगा था लेकिन अभी तक मुलाकात तय नहीं हुआ। रालेगण अन्ना हज़ारे का गांव है।